PATVIRTINTA

Žiežmarių gimnazijos direktoriaus

2014 m. gegužės 22 d.

įsakymu Nr. V-3

**SAUGOS IR SVEIKATOS INSTRUKCIJA NR.SI-3**

**VYKSTANTIEMS Į PAŽINTINES EKSKURSIJAS**

1. **BENDROJI DALIS**
	1. Instrukcija yra norminis gimnazijos dokumentas, nusakantis mokiniams jų veiklos ir elgesio reikalavimus turizmo renginio metu, kad nebūtų padaryta žala gamtai ir kitų mokinių saugai ir sveikatai ir nusako su mokinių veikla susijusius pavojus, rizikas, reikalauja griežtai laikytis saugos priemonių, mokinio elgesio taisyklių, etiketo ir šioje instrukcijoje nustatytų reikalavimų kiekviename renginio etape.
	2. Mokiniui, supažindintam pasirašytinai su šia instrukcija ir pažeidusiam šios instrukcijos reikalavimus, taikoma drausminė ir administracinė atsakomybė pagal Žiežmarių gimnazijoje nustatytą tvarką.
2. **GALIMI RIZIKOS VEIKSNIAI RENGINIO METU IR SAUGOS PRIEMONĖS NUO JŲ POVEIKIO**
	1. Eismo įvykis, avarijos grėsmė. Saugos priemonė – laikytis saugaus eismo taisyklių ir reikalavimų.
	2. Sužeidimo galimybė. Laikytis saugaus elgesio taisyklių gatvėje.
	3. Neatsargus elgesys autobuse. Saugos priemonė – laikytis taisyklių ir etiketo reikalavimų autobuse.
3. **VEIKSMAI PRIEŠ IŠVYKĄ IR IŠVYKOS METU**
	1. Sutvarkomi išvykos dokumentai: sudaromas grupės sąrašas, parengiama ir pristatoma mokiniams (ir/ar tėvams) išvykos programa. Gaunamas direktoriaus leidimas vykdyti išvyką.
	2. Pasirūpinama būtinu inventoriumi, pirmosios pagalbos rinkiniu (jei reikia).
	3. Pasirinkta forma informuojami tėvai /globėjai apie išvykos tikslus, eigą, išvykimo ir atvykimo vietą ir laiką, mokiniai supažindinami su instrukcija pasirašytinai (tėvų/globėjų sutikimai- pagal poreikį).
	4. Aptariami saugaus eismo, elgesio viešoje vietoje, aplinkosaugos, priešgaisrinės saugos, reikalavimai.
	5. Užtikrinama, kad būtų laikomasi instruktavimo metu išdėstytų reikalavimų:

1. Įlipti (išlipti) į transporto priemonę leidžiama, tik jai visiškai sustojus.

2. Draudžiama blaškyti vairuotojo dėmesį ir trukdyti jam vairuoti transporto priemonę.

3. Laikytis transporto priemonių saugumo taisyklių (nevaikščioti autobuse jam važiuojant, nešiukšlinti, neatidarinėti langų).

4. Pereiti gatvę galima tik tam skirtose vietose.

5. Draudžiama atsiskirti nuo grupės dalyvių arba atsilikti nuo grupės. Jeigu yra būtinybė išeiti, apie tai būtina informuoti grupės vadovą.

6. Lankytinose vietose laikytis kultūringo elgesio taisyklių.

7. Mokinys gali turėti jam gydytojo skirtų vaistų.

8. Turėti negendančių maisto produktų.

9. Pasirūpinti tinkama išvykai apranga ir apavu.

1. **VEIKSMAI AVARINIAIS ATVEJAIS**
	1. Įvertinama nukentėjusiojo būklė, suteikiama pirmoji pagalba.
	2. Informuojami tėvai ar globėjai, mokyklos vadovai.
	3. Kviečiama greitoji medicinos pagalba.
2. **VEIKSMAI PO IŠVYKOS**
	1. Mokiniai po išvykos palydimi į atvykimo vietą.
	2. Išvykos rezultatai aptariami su mokiniais.
	3. Apie pažeidimus (jeigu jų buvo) informuojami tėvai ir mokyklos vadovai.